**ESCP Business School**, tidligere **École supérieure de commerce de Paris** (forkortet ESCP), er fransk handelshøyskole med hovedsete i Paris og avdelinger i London, Berlin, Madrid og Torino. Skolen ble etablert i 1819, og er med det den eldste handelshøyskolen i verden. ESCP ble rangert som den 10ende beste europeiske handelshøyskolen i 2012 og 2013 av Financial Times. I 2010 ble ESCPs Master in Management program rangert som den beste i verden av Financial Times, og i 2012 ble skolen rangert som nummer to i verden. I tillegg er skolens Executive MBA program rangert som nummer 21 på verdensbasis. Skolens ulike programmer er trippel-akkreditert av internasjonale AMBA, EQUIS, og AACSB. Skolen har bemerkelsesverdige alumni innenfor næringsliv og politikk, deriblant Patrick Thomas (CEO Hèrmes), tidligere statsminister i Frankrike, Jean-Pierre Raffarin, og EUs kommissær for indre marked og tjenester, Michel Barnier.

Historie
--------

ESCP ble grunnlagt i 1819 av en gruppe økonomiske forskere og forretningsmenn, deriblant økonomen Jean-Baptiste Say og handelsmannen Vital Roux. ESCP var den første handelshøyskolen i verden. Skolen tok utgangspunkt fra École polytechnique grunnlagt av Lazare Carnot og Gaspard Monge, men var mye mer beskjeden i starten, hovedsakelig fordi skolen ikke fikk støtte av den franske stat. Skolen har gradvis vokst i betydning og omdømme i løpet av 1800-tallet og flyttet til sin nåværende beliggenhet i Paris, avenue de la République, i 1859. 1900-tallet førte med seg en sterkere interesse innenfor økonomi og administrasjon. Ettersom skolens popularitet og omdømme økte blant resten av Grande école-skolene måtte ESCP ta i bruk en strengere utvelgelsesprosess. Ved midten av 1900-tallet ble det innført et opptakskrav som krevde at studentene hadde tatt to år med forberedende kurs og at de bestod en opptaksprøve før de ble tatt opp til studiet.

Siden starten har ESCP vært en internasjonal skole: I 1824 hadde skolen 118 studenter, hvorav 30% kom fra andre land. Derav syv spanske, to kubanere, fem brasilianere, fem hollendere, fire tyske, to grekere, to portugisere, to amerikanere, to chilenere, én savoier, én italiener, én svenske, én russer og én haitier. Språkutdanning var en viktig del av skolens pensum, det inkluderte, i tillegg til fransk grammatikk, også kurs i engelsk, tysk, og spansk. I 1837 ble ESCP s alumni-forening stiftet. I 1921 feiret ESCP 100-årsjubileum i det store auditoriet i Sorbonne, som ble utsatt på grunn av etterkrigskrisen.

ESCP s campuser i Storbritannia (Oxford, nå London) og Tyskland (Düsseldorf, nå Berlin) ble åpnet i 1973. I 1988 åpnet de en campus i Madrid, Spania. Etterfulgt av Torino, Italia i 2004. Skolen i Düsseldorf ble flyttet til Berlin i 1984. I 2005 flyttet ESCP Oxford skolen til London. Bygningen i London som ESCP holder til i har tidligere vært New College, en skole ved universitetet i London og den teologiske høyskolen for United Reformed Church.

I 2011 ble ESCP en av de grunnleggende partnerne av HESAM, som er en samling av kjente institusjoner for forskning og høyere utdanning innenfor humanistiske fag og samfunnsvitenskap, som École nationale d’administration (ENA), National Conservatory of Arts and Crafts (CNAM), og Pantheon-Sorbonne universitet. Sammen med Ecole nationale d'administration utgjør ESCP et Collegium of Government and Management.

Referanser
----------

1. ↑  «Focus On - Generation Europe Foundation - Business schools and career opportunities» (PDF). Arkivert fra originalen (PDF) 21. september 2013.  «Arkivert kopi» (PDF). Arkivert fra originalen (PDF) 21. september 2013. Besøkt 4. november 2013.
2. ↑  Kaplan, Andreas: European Management and European Business Schools: Insights from the History of Business Schools, European Management Journal, 2014
3. ↑  «Financial Times European Business School Ranking 2012». Arkivert fra originalen 19. september 2015. Besøkt 4. november 2013.
4. ↑  «Financial Times Master in Management Ranking 2010». Arkivert fra originalen 23. mai 2015. Besøkt 4. november 2013.
5. ↑  «Financial Times Master in Management Ranking 2012». Arkivert fra originalen 30. januar 2013. Besøkt 4. november 2013.
6. ↑  «Financial Times Executive MBA Ranking 2012». Arkivert fra originalen 24. januar 2013. Besøkt 4. november 2013.
7. ↑  Triple accredited business schools (AACSB, AMBA, EQUIS)
8. ↑  «Andreas Kaplan, A school is "a building that has four walls…with tomorrow inside": Toward the reinvention of the business school, Business Horizons, 2018».
9. ↑  Servan Schreiber Sabine (1994) Les Epices de la République, ESCP – Itinéraire d’une Grande Ecole, 1819–1994, CpL.
10. ↑  «History of ESCP Europe».
11. ↑  «Novi Mundi Université (page 34)» (PDF). Arkivert fra originalen (PDF) 5. november 2013.  «Arkivert kopi» (PDF). Arkivert fra originalen (PDF) 5. november 2013. Besøkt 4. november 2013.

Eksterne lenker
---------------

* Offisielt nettsted Rediger på Wikidata

* (en) École supérieure de commerce de Paris - Europe – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** ISNI **·** BNF **·** BNF (data)
 |